**De ce de dorul tău, mai sunt încă pătruns?**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De ce de dorul tău, mai sunt încă pătruns?

...

A doua oară, când te-am dorit din nou,

A revenit la viață acel năvalnic dor

Și-n mine răsuna același blând ecou,

Ce mă striga pe nume cu glasul tău, ușor!

...

Priveam spre cer, rugându-l să îmi spună

Printr-un gând fugar, pe unde-ai putea fii,

Mă rugam de stele și mă rugam de lună,

Că ele ne știau de când eram copii!

...

Atâta vreme grea trecut-a peste mine

Că viața-mi devenise mai degrabă chin,

Dar m-a atins deodată acel subțire spin

Ce mă făcea să simt că-mi este dor de tine!

...

Iar stelele din cer ori poate blânda lună,

Mi-au șoptit să-ntreb și am primit răspuns

Și-acum, iubita mea, că suntem împreună,

De ce de dorul tău, mai sunt încă pătruns?